CELEX: 62014CN0346
Language: et
Date: 2014-07-18 00:00:00
Title: Kohtuasi C-346/14: 18. juulil 2014 esitatud hagi – Euroopa Komisjon versus Austria Vabariik

13.10.2014   
            
            
               ET
            
            
               Euroopa Liidu Teataja
            
            
               C 361/3
            
         18. juulil 2014 esitatud hagi – Euroopa Komisjon versus Austria Vabariik
   (Kohtuasi C-346/14)
   2014/C 361/03
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: E. Manhaeve ja G. Wilms)
   
      Kostja: Austria Vabariik
   
      Hageja nõuded
   
   Hageja palub:
   
               —
            
            
               tuvastada, et kuna kostja ei kohaldanud jõele Schwarze Sulm hüdroelektrijaama ehitamiseks luba andes nõuetekohaselt veepoliitika raamdirektiivi 2000/60/EÜ (1) artikli 4 lõike 1 sätteid koostoimes artikli 4 lõikega 7, siis on kostja rikkunud EL lepingu artikli 4 lõikest 3 koostoimes ELTL artikliga 288 tulenevaid kohustusi;
            
         
               —
            
            
               mõista kohtukulud välja Austria Vabariigilt.
            
         
      Väited ja peamised argumendid
   
   Austria üritab mööda minna veepoliitika raamdirektiivi artikli 4 lõikes 1 selle direktiivi peamise põhimõttena sätestatud halvendamise keelust ning jätab sellega arvesse võtmata veepoliitika raamdirektiivi artikli 4 lõikes 7 toodud erandi kohaldamise tingimused.
   Direktiivi ratione temporis kohaldamine tugineb Euroopa Kohtu praktikale, mille kohaselt ei tohi liikmesriigid direktiivi ülesvõtmistähtaja jooksul vastu võtta õigusnorme, mis võivad tõsiselt ohustada direktiivi eesmärkide saavutamist (EL lepingu artikli 4 lõige 3 koostoimes ELTL artikliga 288).
   Kostja tugineb enda uues otsuses üksnes Schwarze Sulm'i vee seisundi muutunud hinnangule. See muutunud liigitus („hea” vee seisund „väga hea” vee seisundi asemel) on vastuolus algse majandamiskavaga. Majandamiskava tuvastusi ja hinnanguid ei saa muuta kergel käel uute kriteeriumite alusel ad hoc korras haldusotsusega. Vastasel juhul saaks lihtsasti vältida veepoliitika raamdirektiivi olulisi sisulisi sätteid, nagu käesolevas asjas halvendamise keeldu, ning olulisi menetlusnorme, mis puudutavad näiteks üldsuse osalemist.
   
      (1)  Euroopa Parlamendi ja nõukogu 23. oktoobri 2000. aasta direktiiv 2000/60/EÜ, millega kehtestatakse ühenduse veepoliitika alane tegevusraamistik (EÜT L 327, lk 1; ELT eriväljaanne 15/05, lk 275).